CELEX: 32012R0123
Language: sk
Date: 2012-02-13 00:00:00
Title: Vykonávacie nariadenie Komisie (EÚ) č. 123/2012 z  13. februára 2012 , ktorým sa mení a dopĺňa nariadenie (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu týkajúce sa látky monepantel  Text s významom pre EHP

14.2.2012   
            
            
               SK
            
            
               Úradný vestník Európskej únie
            
            
               L 40/4
            
         VYKONÁVACIE NARIADENIE KOMISIE (EÚ) č. 123/2012
   z 13. februára 2012,
   ktorým sa mení a dopĺňa nariadenie (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu týkajúce sa látky monepantel
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky sformulované Výborom pre lieky na veterinárne použitie,
   keďže:
   
               (1)
            
            
               Maximálny limit rezíduí („MRL“) farmakologicky účinných látok určených na použitie vo veterinárnych liekoch pre zvieratá chované na produkciu potravín alebo v biocídnych výrobkoch používaných pri chove hospodárskych zvierat v Únii by sa mal stanoviť v súlade s nariadením (ES) č. 470/2009.
            
         
               (2)
            
            
               Farmakologicky účinné látky a ich klasifikácia, pokiaľ ide o maximálne limity rezíduí v potravinách živočíšneho pôvodu, sú stanovené v prílohe k nariadeniu Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (2).
            
         
               (3)
            
            
               Monepantel je v súčasnosti zaradený do tabuľky 1 prílohy k nariadeniu (EÚ) č. 37/2010 ako povolená látka, pokiaľ ide o svalovinu, tuk, obličky a pečeň oviec a kôz s výnimkou zvierat produkujúcich mlieko určené na ľudskú spotrebu. Platnosť dočasných maximálnych limitov rezíduí pre danú látku stanovených pre kozy uplynula 1. januára 2012.
            
         
               (4)
            
            
               Boli poskytnuté dodatočné údaje, ktorých posúdenie viedlo Výbor pre lieky na veterinárne použitie k prijatiu odporúčania, aby sa dočasné MRL pre monepantel stanovené pre kozy stanovili ako trvalé MRL.
            
         
               (5)
            
            
               Zápis týkajúci sa monepantelu v tabuľke 1 prílohy k nariadeniu (EÚ) č. 37/2010 by sa preto mal zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení a dopĺňa podľa prílohy k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. februára 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 152, 16.6.2009, s. 11.
   
      (2)  Ú. v. EÚ L 15, 20.1.2010, s. 1.
   
      PRÍLOHA
      Zápis týkajúci sa monepantelu v tabuľke 1 prílohy k nariadeniu (EÚ) č. 37/2010 sa nahrádza takto:
      
         
                     Farmakologicky účinná látka
                  
                  
                     Markerové rezíduá
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
                  
                     Iné ustanovenia
                     [podľa článku 14 ods. 7 nariadenia (ES) č. 470/2009]
                  
                  
                     Terapeutická klasifikácia
                  
               
                     „Monepantel
                  
                  
                     monepantel-sulfón
                  
                  
                     ovce kozy
                  
                  
                     700 μg/kg
                  
                  
                     svalovina
                  
                  
                     Nepoužívať u zvierat produkujúcich mlieko určené na ľudskú spotrebu.
                  
                  
                     antiparazitické látky/látky pôsobiace proti endoparazitom“
                  
               
                     7 000 μg/kg
                  
                  
                     tuk
                  
               
                     5 000 μg/kg
                  
                  
                     pečeň
                  
               
                     2 000 μg/kg
                  
                  
                     obličky